b"\n_START_ARTICLE_\nKaren AbuZayd\n_START_SECTION_\nBiografia\n_START_PARAGRAPH_\nEst\xc3\xa0 casada i \xc3\xa9s mare de dos fills. El 1963 es va llicenciar a la DePauw University, a Indiana (Estats Units), on va estar afiliada a la fraternitat d'alumnes Kappa Alpha Theta. Tamb\xc3\xa9 \xc3\xa9s m\xc3\xa0ster en Estudis Isl\xc3\xa0mics a la McGill University de Canad\xc3\xa0. Va ser professora de Ci\xc3\xa8ncies Pol\xc3\xadtiques i Estudis Isl\xc3\xa0mics a la Makerere University de Kampala (Uganda), i a la Juba University de Sudan. Va comen\xc3\xa7ar la seva carrera humanit\xc3\xa0ria el 1981 a Sudan, integrada a l'Alt Comissionat de les Nacions Unides per als Refugiats (ACNUR), on va treballar durant 19 anys en diverses missions: Sudan, Nam\xc3\xadbia (on l'\xc3\xa8xit de la seva missi\xc3\xb3 amb els retornats de l'\xc3\xa8poca de l'apartheid es va traduir en les eleccions i la independ\xc3\xa8ncia del pa\xc3\xads), Sierra Leone (des de l'esclat de la guerra civil de Lib\xc3\xa8ria), seu central de l'ACNUR a Ginebra, Sarajevo (durant la Guerra de B\xc3\xb2snia), i altre cop a la seu central. Del 2005 al 2010 fou Commissionada General de l'UNWRA, a Gaza, on va ocupar-se especialment de l'educaci\xc3\xb3 dels refugiats palestins. _NEWLINE_Actualment, \xc3\xa9s membre del Directori del Consell Pol\xc3\xadtic per l'Orient Mitj\xc3\xa0, a Washington D.C., i continua representant la veu dels palestins arreu del m\xc3\xb3n des de fora de les grans institucions. _NEWLINE_El 2011 ha rebut el Premi per la Pau que atorguen l'Associaci\xc3\xb3 per a les Nacions Unides a Espanya, l'Ajuntament de Barcelona i la Diputaci\xc3\xb3 de Barcelona."